เป็นอีกหนึ่งร้านเป็ด/ห่านเก่าแก่ในย่านเจริญนคร ซึ่งคนเยอะทุกวันจริงๆ ตัวร้านตั้งอยู่ปากซอยเจริญนคร 12 ตรงข้ามโรงแรมเพนนินซูล่า ไม่มีที่จอดหรอกครับ อาศัยข้างทางและในวัดสุวรรณที่อยู่ไม่ห่างกันนัก ในร้านวุ่นวายนิดหน่อยตาม style จีนๆครับ

เข้าเรื่องอาหารกันดีกว่า คนส่วนใหญ่ที่มาฝากท้องที่นี่มักสั่งเป็นเป็ดแบบสับมาเป็นจานๆ หรือเครื่องใน และกินกับข้าวสวยร้อนๆ โดยทางร้านจะมีน้ำจิ้มให้ทันทีเมื่อสั่งข้าวเป็นอันรู้กัน สำหรับผมแล้ว มักสั่งเป็นเนื้อเป็ด+ไส้ หรือเครื่องใน+ไส้

เนื้อเป็ดที่นี่ มีความหอมนุ่มกำลังดีครับ หั่นมาแบบพอดีคำครับ และไม่เค็มฝังลึกถึงเนื้อจนเกินไป กลมกล่อม

ไส้เป็ดและเครื่องในถือเป็นอีกเมนูแนะนำของร้านนี้ ครับ สะอาดมาก นุ่มหยุ่น มีความกรุบกรอบกำลังดี เคี้ยวมันครับมากครับ สำหรับห่านผมถือว่าโอเคเลย แต่กินไปกินมา รู้สึกว่าสู้เป็ดไม่ได้แฮะ ในราคาที่แพงกว่า และเมื่อพูดถึงราคาที่นี่ไม่แพงเลยครับ อีกทั้งคุณภาพและรสชาติที่ดี คนชอบเป็ดไม่ควรพลาดครับ